Fyrir nokkru fengum við á forminu “ Spurt og Svarað ” þessa spurningu frá lesanda : “ Hver er kostnaður sveitarfélagins við framkvæmdirnar á Siglufjarðarflugvelli og hvaðan eru þeir peningar fengnir þar sem þessi framkvæmd er ekki nefnd á framkvæmdaáætlun sveitarfélagins 2018 . Mun Fjallabyggð sjá um snjómokstur í vetur og halda vellinum í lendingarhæfu ástandi . Er eðlilegt að bæjarstjórinn sé persónulega ábyrgur fyrir því að svara fyrir það hvort völlurinn sé í lendingarhæfu ástandi hverju sinni . Hve langt nær sú ábyrgð , ef ílla fer við lendingu , er hægt að sækja bæjarstjórann til ábyrgðar eða er Fjallabyggð undirliggjandi ábyrgðaraðili . Og er þá sveitarfélagið tryggt fyrir áföllum . ” Spurningin var send Fjallabyggð þann 23. ágúst s.l. Í fundargerð Bæjarráðs dags. 28. ágúst má finna þessa bókun undir 10. lið : 10. 1808060 – Fyrirspurn er varðar Siglufjarðarflugvöll Lagt fram erindi frá Gunnari Smára Helgasyni fyrir hönd Trölla.is varðandi framkvæmdir , ábyrgð og rekstur Siglufjarðarflugvallar . Bæjarráð felur bæjarstjóra að svara erindinu . Enn hefur svar ekki borist . Í fundargerð Bæjarráðs dags. 11. september er bókun í 12. lið sem varðar sama mál : 12. 1809027 – Fyrirspurn vegna flugvallar á Siglufirði . Lagður fram tölvupóstur , dags. 10.09.2018 , frá Jóni Valgeir Baldurssyni fh. H – lista þar sem óskað er eftir svörum við eftirfarandi spurningum frá Fjallabyggð vegna opnunar flugvallar á Siglufirði , – Hvaðan fjármagnið sem fór í framkvæmdirnar á flugvellinum á Siglufirði kemur ? Sem sagt hver borgar brúsann ? Mál þetta er ýmsum áhyggjuefni og því eðlilegt að menn vilji fá skýr svör við spurningunum .